CELEX: 32020D0530
Language: fi
Date: 2020-04-16 00:00:00
Title: Neuvoston päätös (YUTP) 2020/530, annettu 16 päivänä huhtikuuta 2020, turvallisuusalan uudistusta tukevan, Euroopan unionin Irakissa toteuttaman neuvontaoperaation (EUAM Irak) operaation johtajan toimeksiannon jatkamisesta

17.4.2020   
               
               
                  FI
               
               
                  Euroopan unionin virallinen lehti
               
               
                  L 120/1
               
            
         NEUVOSTON PÄÄTÖS (YUTP) 2020/530,
         annettu 16 päivänä huhtikuuta 2020,
         turvallisuusalan uudistusta tukevan, Euroopan unionin Irakissa toteuttaman neuvontaoperaation (EUAM Irak) operaation johtajan toimeksiannon jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:
         
                     (1)
                  
                  
                     Neuvosto hyväksyi 16 päivänä lokakuuta 2017 päätöksen (YUTP) 2017/1869 (1), jolla perustettiin turvallisuusalan uudistusta tukeva Euroopan unionin neuvontaoperaatio Irakissa (EUAM Irak).
                  
               
                     (2)
                  
                  
                     Poliittisten ja turvallisuusasioiden komitea hyväksyi 11 päivänä joulukuuta 2019 päätöksen (YUTP) 2019/2188 (2), jolla Christoph BUIK nimitettiin EUAM Irakin operaation johtajaksi 1 päivänä tammikuuta 2020 alkavaksi ja 17 päivänä huhtikuuta 2020 päättyväksi kaudeksi.
                  
               
                     (3)
                  
                  
                     Neuvosto hyväksyi 7 päivänä huhtikuuta 2020 päätöksen (YUTP) 2020/513 (3), jolla jatkettiin EUAM Irakin toimeksiantoa 30 päivään huhtikuuta 2022.
                  
               
                     (4)
                  
                  
                     Unionin ulkoasioiden ja turvallisuuspolitiikan korkea edustaja on ehdottanut, että Christoph BUIKin toimeksiantoa EUAM Irakin operaation johtajana jatketaan 18 päivänä huhtikuuta 2020 alkavaksi ja 17 päivänä huhtikuuta 2021 päättyväksi kaudeksi,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Jatketaan Christoph BUIKin toimeksiantoa EUAM Irakin operaation johtajana 17 päivään huhtikuuta 2021.
         
         
            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 18 päivästä huhtikuuta 2020.
         
         
            Tehty Brysselissä 16 päivänä huhtikuuta 2020.
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  Neuvoston päätös (YUTP) 2017/1869, annettu 16 päivänä lokakuuta 2017, turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) (EUVL L 266, 17.10.2017, s. 12).
         
            (2)  Poliittisten ja turvallisuusasioiden komitean päätös (YUTP) 2019/2188, annettu 11 päivänä joulukuuta 2019, turvallisuusalan uudistusta tukevan, Euroopan unionin Irakissa toteuttaman neuvontaoperaation (EUAM Irak) johtajan nimittämisestä (EUAM Irak/3/2019) (EUVL L 330, 20.12.2019, s. 50).
         
            (3)  Neuvoston päätös (YUTP) 2020/513, annettu 7 päivänä huhtikuuta 2020, turvallisuusalan uudistusta tukevasta Euroopan unionin neuvontaoperaatiosta Irakissa (EUAM Irak) annetun päätöksen (YUTP) 2017/1869 muuttamisesta (EUVL L 113, 8.4.2020, s. 38).